Jessica Jones (seriál)

Marvel's Jessica Jones, či skrátene Jessica Jones, je americký televízny seriál od Melissy Rosenbergovej, založený na komiksovej predlohe o superhrdinke Jessica Jones od vydavateľstva Marvel Comics. Jedná sa o seriál, ktorý je súčasťou superhrdinskej série Marvel Cinematic Universe. Je produkovaný spoločnosťou Marvel Television v spolupráci s firmou ABC Studios. Showrunnerkou seriálu je Melissa Rosenberg. Hlavnú úlohu superhrdinky Jessicy Jones si zahrala Krysten Ritterová.

Všetkých 13 epizód prvej série bolo odvysielaných 20. novembra 2015 na platforme Netflix. V januári 2016 bolo oznámené, že seriál dostane druhú sériu, ktorá bola odvysielaná 8. marca 2018.

12. Apríla 2018 bolo oznámené, že seriál dostane aj tretiu sériu, ktorá je zároveň poslednou sériou seriálu. Odvysielaná bola 14. júna 2019. 

 Dej 
Jessica Jones viedla kariéru aktívnej superhrdinky až do incidentu, kedy ju záporak Killgrave prinútil niekoho zabiť. Po tomto incidente začína pracovať ako súkromná detektívka, ale keď sa Killgrave opäť vráti, aby páchal zlo Jessica sa ho vydáva zastaviť.

V druhej sérií Jessica Jones zisťuje, že jej matka je stále nažive vďaka experimentom, ktoré vykonal Karl Malus.

V tretej sérií sa Jessica Jones postaví proti Gregorymu Sallingerovi, nepriateľovi, ktorý je odhodlaný dokázať, že je podvodníčka rovnako ako aj jej adoptívna sestra vrahyňa Trish Walkerová.

 Obsadenie 
 Krysten Ritterová ako Jessica Jones:
Bývalá superhrdinka s nadľudskou silou trpiaca PTSD, ktorá vedie vlastnú detektívnu kanceláriu, Alias Investigations.
 Mike Colter ako Luke Cage:
Superhdina s nadľudskou silou a super silnou kožou, na ktorého Jessica natrafí počas vyšetrovania.
 Rachael Taylor ako Patricia "Trish" Walker / Hellcat: 
Bývalá modelka a detská hviezda známa ako "Patsy", Jonesovej adoptívna sestra a najlepšia kamarátka, ktorá teraz pracuje ako moderátorka v rádiu.
 Wil Traval ako Will Simpson:
Seržant NYPD.
 Erin Moriarty ako Hope Shlottman:
Študent-športovec navštevujúci New York University, ktorý je klientom Jonesovej.
 Eka Darville ako Malcolm Ducasse:
Jonesovej sused, ktorý bojuje s drogovou závislosťou.
 David Tennant ako Kevin Thompson / Killgrave:
Mysteriózny a šialený muž, ktorý dokáže ovládať mysle ľudí, má spoločnú minulosť s Jonesovou.
 Carrie-Anne Moss ako Jeri Hogarthová:
Právnička a spojenkyňa Jonesovej, ktorá si Jonesovú najíma na rôzne prípady.
 Janet McTeer ako Alisa Jones:
Jessicina matka, ktorá prežila autonehodu, pri ktorej zahynul Jessicin otec aj brat.
 J. R. Ramirez ako Oscar Arocho: Maliar, manažér a správca budovy kde Jonesová pracuje.
 Terry Chen ako Pryce Cheng: Súkromný detektív a Jonesovej rival.
 Benjamin Walker ako Erik Gelden: 
Muž so zvýšenými empatickými superschopnosťami, má schopnosť vycítiť zlo v druhých.
 Callum Keith Rennie ako Dr. Karl Malus: 
biogenetik a lekár, zachránil životy Alisy a Jessicy Jonesových.
 Jeremy Bobb ako Gregory Sallinger: 
Bezohľadný, nadpriemerne inteligentný sériový vrah, ktorý sa zameral na Jessicu Jonesovú, pretože je presvedčený, že „superhrdinovia“ klamú svojimi schopnosťami, namiesto toho, aby si zarobili tvrdou prácou.
 Vedlejšie úlohy 
 Susie Abromeit ako Pam
 Robin Weigert ako Wendy Ross-Hogarth
 Nichole Yannetty ako Nicole
 Kieran Mulcare ako Ruben
 Clarke Peters ako Oscar Clemons
 Colby Minifie ako Robyn
 Danielle Ferland ako Clair
 Gillian Glasco ako Emma
 Ryan Farrell ako Jackson
 Paul Pryce ako Donald
 Lisa Emery ako Louise Thompson
 Michael Siberry ako Albert Thompson

 Externé odkazy 


 https://www.marvel.com/characters/jessica-jones/in-comics

 Zdroj 

Kategória:Televízne seriály Netflix
Kategória:Televízne seriály z roku 2015
Kategória:Televízne seriály Marvel Cinematic Universe
Kategória:Televízne seriály USA